

 *Кусæн программæ*

*Дзампаты Ларисæйы*

*3-æм къласы*

*Ирон æвзаджы чиныгмæ*

Программæ

арæзт æрцыд ног

Федералон Паддзахадон Ахуырадон Стандарты

(ФПАС-ы) домæнтæм гæсгæ

Программа сарæзта райдайæн

кълæсты ахуыргæнæг

Битарты Л.В.

 2017 аз

 **Æмбарынгæнæн фыстæг**

Кусæн программæ арæзт æрцыд ног стандарты домæнтæм гæсгææмæ ЮНЕСКО-йы кафедрæйы арæзт ахуырадон комплекты бындурыл. Ирон æвзагæн лæвæрд цæуы къуыри 2 сахаты (æдæппæт 34 ахуырадон къуырийы-68 сахаты)

Кæд æмæ райдайæн скъола бындур æвæры сывæллæтты алывæрсыг рæзтæн, уæд ирон æвзаг ахуыр кæныны хъуыддаг арæзт у ахæм нысан æмæ хæстæ сæххæст кæнынмæ:

- цæмæй ахуырдзаутæ кæрæдзиимæ иронау дзурын сахуыр уой, уый тыххæй сын хъæуы сæ раст кæсыны, фыссыны æмæ хъуыды кæныны фæлтæрддзинад фидар кæнын:

- ахуырдзауты фысгæ ныхасы рæзтыл кусын, грамматикæйы фарстаты сæ зонындзинæдтæ фылдæр кæнынмæ тырнын:

- сывæллæтты алывæрсыг хъомыладыл кусын мадæлон æвзаджы фæрцы.

Ахуыргæнæгæн бæрæггонд нысантæ сæххæст кæнын хуыздæр бантысдзæн кæсыны æмæ æвзаджы урокты.

Ахуырадон стандартты домæнтæм гæсгæ Уæрæсейы цæрæг алы адæмæн дæр йе ΄взаджы кад се ΄хсæн бæрзонддæр ист æрцæуа. Ирон æвзаджы ахуыргæнджыты размæ æвæрд ис бæрнон проблемæ - предметы ахуыр кæныны хъуыддаг фæхуыздæр кæнын. Уыцы нысан æнцондæр у райдайæн скъолайы æххæст кæнын.

**Ирон æвзаджы программæйы сæйраг идея** у скъоладзауы ахуыры процессы сæйраг архайæг уæвынмæ сразæнгард кæнын.

**Ирон æвзаджы программæйы сæйраг хицæндзинад** – скъоладзаутæн комплексон æгъдауæй æвзаджы тыххæй зонындзинæдтæ раттын.

**Æвзагзонынады программæйы спецификонхицæндзинæдтæ:**

* мадæлон æвзагыл дзурыны нормативон арæхстдзинад: дзырдты растфыссынад æмæ растдзурынад, хъуыдыйæдты арæзт æмæ фыссынад.
* лингвистон компетенци: æвзаджы иуæгты системон ахуырад, сæ арæзт, зæлынад, фыссынад æмæ ныхасы.
* ныхасы компетенци: ныхас æмбарын æмæ дзы арæхстджынæй пайда кæнын хъуыдыйæдтæ аразгæйæ:
* коммуникативон компетенци: æвзагæй пайда кæныны фæлтæрддзинад ныхасы алыхуызон сферæты (царды, ахуырады, официалон, социалон æмæ культурон) рæзын кæнын
* культурон компетенци:
* лингвокультуроведческая (лингвокультурологическая) компетенция: изучение русского языка проводится на основе диалога национальной культуры с русской культурой с целью более глубокого понимания их обеих, а также русского языка и русской речи, созданных на русском языке произведений, для подготовки учащегося к межкультурной коммуникации и для его воспитания как поликультурной личности.

 Программæ домы, цæмæй ахуырдзаутæ хицæн кæной мыртæ æмæ дамгъæтæ

Программæ домы, цæмæйскъоладзаутæ базонойтекстысæйрагдæрхъуыдырахицæнкæнын, уацмысымидисхиныхæстæйрадзурын, дзырдтынысаниуæгзонын, текстæнйæ аивадон æууæлтæ рахатын; сахуыруойхъуыдыкæнын, рæзасæ аивадон æнкъарынад, цымыдис æмæ разæнгардкæнойчиныгкæсынмæ.

**Æвзагзонынады программæйы сæйраг нысан:**

* гуырынкæнынуарзондзинадмадæлон æвзагмæ, куыд æппæтиронадæмыкультурæйы æвдисæнмæ;
* ахуырдзаутæмирон æвзаджыарæзт æмæ функицоналонархайдалысферæты æмæ ситуацитызонындзинæдтæ рæзынкæнын;

**Æвзагзонынады программæйы сæйраг хæстæ:**

* ирон æвзагмæ уæлдай ахаст гуырын кæнын, куыд ирон культурæйы аивдæр фæзынд;
* разæнгард кæнын дзургæ æмæ фысгæ ныхасы культурæйы бындурон ахуырмæ,
* раттын зонындзинæдтæ ирон æвзаджы нысанты системæй йæ арæз æмæ йæ функцитæ
* зонындзинæдтæй практикон æгъдауæй пайда кæнын литаретурон æвзагыл дзургæ æмæ фысгæ ныхасы

**Предметы структурæ**

Райдайæн кълæсты ирон æвзаг ахуыр кæнын у лингвистикон ахуырадоы æмæ сывæллæтты ныхасы рæзты фыццаг сæрмагонд этап. Йæ сæрмагондзинад уый мидæг ис, æмæ у æнгом баст у иннæ ахуырадон предметтимæ, уæлдай дæр та ирон литературон кæсынадимæ æмæ уырыссаг æвзаг æмæ литературон кæсынадимæ. Иумæ райсгæйæ аразынц иу ахуырадон хай-дилологи.

**Предметон хай «Ирон æвзаджы системæ»**

**1 хай. «Фонетикæ æмæ графикæ»**

- мыртæ æмæ дамгъæтæ кæрæдзийæ иртасын;

- ирон æвзаджы мырты дих зонын (хъæлæсонтæ – цавдон/æнæцавдон, - лæмæгъ/тыхджын, уырыссаг æвзагæй æрбайсгæ; æмхъæлæсонтæ – æмкъай/æнæкъай, зылангон/æзылангон, дывæргонд, уырыссаг æвзагæй æрбайсгæ.)

- дамгъуаты кæрæдзийы фæдыл куыд æвæрд сты, уый зонын.

**2 хай. «Орфоэпи»**

Скъоладзауы сахуыр кæнын хъæуы:

- ирон литературон æвзаджы æгъдæуттæ зонын, ома ирон æмæ уырыссаг алфавиты уыцы иу дамгъæтæ алыхуызы мыртæ кæй дæттынц, уый зонын (з, с, ц, дз); кавказаг кæй хонæм (хъ,къ,цъ ǽмǽ а.д.), уыцы мырты растдзурынад. Уыдон цæйбæрц хорз бамбарой, уымæй аразгæ уыдзæн сæ аив дзырд.

**3 хай. «Дзырды арæзт»**

Ахуырдзаутæ хъуамæ зоной:

- дзырдтæ уæнгтыл дих кæнын, иу рæнхъæй иннæмæ хæссын;

- адæймæгты нæмттæ æмæ мыггæгтæ, уынгты, фосы æмæ æнд. ах. нæмттæ стыр дамгъæйæ фысгæ кæй сты.

**4 хай. «Лексикæ»**

Скъоладзауы зонын хъæуы:

- дзырдтǽ фæрстытæм гæсгæ иртасын (чи? цы?);

- дзырдтǽ сæ нысаниуæгтæм гæсгæ иртасын (комкоммæ ахæсгæ);

- дзырдтæм антонимтæ, синонимтæ æвзарын зонын;

**5 хай. «Морфологи» (ног чингуытæм гæсгæ)**

- номдары грамматикон миниуджытæ иртасын (хауæн, нымæц)

- миногоны грамматикон миниуджытæ иртасын (хауæн, нымæц); миногон номдаримæ бастæй куыд тасындзæг кæны;

Мивдисæджы грамматикон миниуджытæ иртасын (нымæц, афон, цæсгом)

**6 хай. «Синтаксис»**

Скъоладзауы ахуыр хъæуы:

- ныхас хъуыдыйæдтыл дих кæнын;

- хъуыдыйæдтæ сæ загъды нысанмæ гæсгæ иртасын, - хъæлæсы уагæй раст дзурын;

- хъуыдыйады райдайæн стыр дамгъæйæ фыссын, йæ кæроны та стъæлф æвæрын.

**Предметон хай «Орфографи æмæ пунктуаци»**

Скъоладзауæн бацамонын:

- растфыссынады æгъдæуттæ (хæрз хуымæтæг хуызы)

- чиныгæй æнæ рæдыдæй чысыл тексттǽ фыссын;

- ахуыргæнæджы кастмæ гæсгæ чысыл тексттæ фыссын, рæдыдтыл кусгæйæ сабийæн йæхицæн агурын кæнын йæ рæдыд.

**Предметон хай «Ныхасы рæзт»**

Сывæллæтты ахуыр кæнын:

- дзырдты бæлвырд тематикон къордтыл дих кæнын;

- фæрстытæм гæсгæ цыбыр радзырдтæ аразын;

- хуымæтæг мидисджын нывтæ æвзарын æмæ уыдонмæ гæсгæ дзургæ сочиненитæ æмæ радзырдтæ аразын;

- æрвылбон архайын иронау аив дзурыныл;

- искæйы ныхасмæ бæстон хъусын æмæ йын раст дзуæппытæ дæттын;

- хи хъуыдытæ дзурын;

- хибарæй лæвæрд текстæн йæ хъуыдымæ гæсгæ сæргонд дæттын;

- хи ныхæстæй цыбыр тексттæ дзурын;

- сфæлдыстадон куыстытæ кæнын.

|  |
| --- |
|  |
| **№** | **Сахæтты нымӕц** | **Урочы темæ** | **Универсалон ахуырадон архæйдтытӕ** | **Урочы тип** | **Равзаринаг фарстатæ** | **Скъоладзауты зонындзинæдтӕм домӕнтӕ** |  |
|  |  | **Сæрды мысинæгтæ.** **Дыккаг къласы рацыд æрмæг зæрдыл æрлæууын кæнын.** | **Зонындзинадтæ райсыныл архайд (познавательные)**:информаци агурын чиныджы, таблицæты, иллюстрациты, схемæты, компьютеры. Анализ кæнын (сæйраг хъуыды хицæн кæнын, цæмæй арæзт у), хатдзæгтæ кæнын фактты бындурыл.Фæзындтæ æмæ факттæ къордтыл дих кæнын.информаци аразын (пъланы, тексты, таблицæйы, схемæйы хуызы). | Рацыд æрмæг зæрдыл æрлæууын кæнын | - Чиныджы арæзтимæ зонгæ кӕнын. Чиныгимӕ кусын зонын: чингуыты хуызтӕкӕрӕдзийӕ иртасын(ахуыргӕнӕн, наукон,аивадон);чиныджы автор чи у,уый зонын; йӕ арӕзт ын зонын. Хъӕугӕ темæ куыд ссарӕн ис, раиртæстытæ, зæрдылдаринæгтæ æмæ æмбарынгæнæн дзырдуатæй куыд пайда кæнын хъæуы. - Тексты æмбарынад. Текст хъуыдыйæдтыл дих кæнын. Хъуыдыйад.  | **Зонын:**чиныджы арæзт(цъар, сæргонд, титулон сыф,иллюстраци) **Арæхсын:**чиныгимæ архайын, зилын æм, хъæугæ æрмæг дзы ссарын |  |
| 1 |  | Текст. Хъуыдыйад. Дзырд.  |
| 2 |  | Ныхасы хæйттæ сæ фæрстытæм гæсгæ иртасын | Факттæ, фæзындтæ, абстрактонæмбарынæдтæ кæрæдзиимæ барын.Аххосæгтæ агурын æмæ сын хатдзæгтæ кæнын.Ахуыргæнæджы æххуысæй, кæнæ хибарæй ассоциацитæ агурын, модельтæ аразын | Рацыд æрмæг зæрдыл æрлæууын кæнын | Предмет, миниуæг æмæ архайдæвдисæг дзырдтæ.  | **Зонын:**ныхасы хæйттæ кæрæдзийæ хицæн кæнын фæрстытæм гæсгæ; **Арæхсын:** фæрстытæн дзуаппытæ дæттынмæ. Ног дзырдтæй ныхасы пайда кæнынмæ. |  |
| 3 |  | Мыртæ æмæ дамгъæтæ | **Удгоймагон универсалон архайд (личностные):**Адæймаджы раконд хъуыддаг адæймагæй хицæн кæнын зонын, алыхуызон ситуациты йын аргъ кæнын зонын.Адæймаджы раконд хъуыддæгтæй хорз кæнæ æвзæр рахонæн кæцыйæн ис,уый æмбарын(афтæ хи хъуыддæгтæн дæр).Хи хорз, кæнæ æвзæр миниуджытыл сæттын æмæ сæ æмбарын.Дæ райгуырæн бæстæимæ,Уæрæсеимæ дæ цы бæтты, уыцы миниуджытæ зонын æмæ сæдзурын.Дæхи хуызæн чи нæу, ахæм адæмимæ дзурын зонын,æндæр адæмы хæттыты минæвæрттæн аргъ кæнын.Иумæйаг хи дарыны æгъдæуттæй пайда кæнын зонын, конфликттæй хи хъахъхъæнын.Алыхуызон ситуациты хи дарыны æгъдæуттæ æвзарын зонын.Хи æвзæр миниуджытæ зонын æмæ сын дзуапп дæттын(хи æфхæрын зонын, искæйы æфхæрд æмбарын дæхи раконд æвзæр хъуыддаджы тыххæй) | Рацыд æрмæг зæрдыл æрлæууын кæнын | Хъæлæсон æмæ æмхъæлæсон мыртæ.  | **Зонын:**мыртæ дих кæнын **Арæхсын:** дзырдтæ уæнгтыл дих кæнынмæ, иу рæнхъæй иннæмæ хæссынмæ. |  |
| 4 |  | Ныхасы рæзтыл куыст | **Регулятивон универсалон архайд:**Нысан æвæрын, проблемæ агурын æмæ æвæрын (урокæн, проектæн) ахуыргæнæгимæ æмæ хибарæй.Нысан сæххæст кæныны фæрæзтæ агурын къордты кусгæйæ, кæнæ ахуыргæнæджы æххуысæй.Ахуыргæнæджы æххуысæй кæнæ хибарæй архайдæн пълан аразын.Пъланмæ гæсгæ кусын, нысанимæ йæ барын, рæдыдтæ агурын æмæ сæ раст кæнын.Критеритæм гæсгæ нысан сæххæст кæныны къæпхæн сбæрæг кæнын. | Рефлекси. Контролон урок. |  | **Зонын:**рацыд æрмæгæй раиртæстытæ;**Арæхсын:** фæрстытæн дзуаппытæ дæттын,практикон æгъдауæй зонындзинæдтæй пайда кæны**.** |  |
| **Сызгъæрин фæззæг. Мыртæ æмæ дамгъæтæ** |  |  |  |
| 5 |  | Зылангон æмæ æзылангон æмхъæлæсонтæ | **Коммуникативон универсалон архайд:**Хи хъуыдытæ искӕмӕн дзурын, аргументтæ æмæ сæ факттæй æххæст кæнын.Хи хъуыдытæ аивынмæ цæттæ уæвын, контр аргумент тыхджындæр куы рауайа, уæд. Критикон цæстæнгас химæ.Диалогы архайын: Искæмæ хъусын æмæ йæ фехъусын.Æндæр искæйы позици æмбарын(тексты авторимæ диалогы цæуын).Алыхуызон хæстæ сæххæст кæныны тыххæй фысгæ æмæ дзургæ тексттæ аразын (хибарæй æмæ ахуыргæнæгимæ).Коммуникативон хæстæ сæххæст кæнынæн алыхуызы ныхасы ситуацитæ аразын.Къæйтты,къордты кусын(лидеры, критикы, æххæстгæнæджы ролы).Конфликттæ мынæг кæнын, баныхас кæнын зонын, барын. | Ног æрмæг | Фæззыгон нывтæ. Зылангон æмæ æзылангон æмхъæлæсонтæ кæрæдзийæ иртасын | **Зонын:**хъæлæсон æмæ æмхъæлæсон мыртæ, æмкъай зылангон æмæ æзылангонтæ, **Арæхсын:** Дзырдтæн мырон-дамгъон анализ кæнынмæ. |  |
| 6 |  | Æмкъай зылангон æмæ æзылангон æмхъæлæсонтæ |  |  | Æмкъай зылангон æмæ æзылангон æмхъæлæсонтæ (в-ф, г-к, дз-ц, гъ-х, з-с, дж-ч) кæрæдзийæ иртасын. | **Зонын:****Арæхсын:**  мыртæ дыууæ къордыл дих кæнын (зыл æмæ æзыл). |  |
| 7 |  | Æмхъæлæсон г, к, (кк), къ-йы ивынад дж, ч (чч), чъ йæ хъæлæсон ы-йы разæй. |  |  | Темæмæ гæсгæ  | **Зонын:**раиртæст, **Арæхсын:** æнæрæдыдæй фыссынмæ |  |
| 8 |  | Дæргъвæтин æмхъæлæсонты растфыссынад |  | Ног æрмæг | Дæргъвæтин æмхъæлæсонты растфыссынадыл бакусын  | **Зонын:**зонын раиртæст,**Арæхсын:** дæргъвæтин æмхъæлæсонтæ цы дзырдты ис, уыдон æнæрæдыдæй фыссынмæ |  |
| 9 |  | Ныхасы рæзтыл куыст |  | Рефлекси. Контролон урок. |  | **Зонын:**темæмæ гæсгæ æнæрæдыдæй фыссын**Арæхсын:** фæрстытæн раст дзуаппытæ дæттынмæ |  |
|  |
| 10 |  | Дзырды хæйттæ æмæ дзырдарæзт.Кæрон. |  | Ног æрмæг | Дзырды арæзт, йæ хæйттæ. (æмбарынад) Кæрон (æмбарынад) | **Зонын:**дзырдарæзт**,****Арæхсын:** дзырдты кæрон, уидаг, разæфтуан æмæ фæсæфтуан бæрæг кæнын, |  |
| 11 |  | Уидаг. Æмуидагон дзырдтæ. |  | Ног æрмæг | Уидаг - иумæйаг æмбарынад. Æмуидагон дзырдтæ (раиртæст). | **Зонын:**раиртæст**Арæхсын:** æмуидагон дзырдтæ ссарынмæ |  |
| 12 |  | Уидаг æмæ фæсæфтуан |  | Ног æрмæг | Фæсæфтуан (раиртæст). Фæсæфтуантæ -æг, -аг, -он, -дон, -джын, сæ нысаниуджытæ.  | **Зонын:**раиртæст, фæсæфтуантæ -æг, -аг, -он, -дон, -джын,**Арæхсын:** дзырдты фæсæфтуантæ бæрæг кæнынмæ |  |
| 13 |  | Уидаг æмæ разæфтуан. |  | Ног æрмæг | Разæфтуан (раиртæст) разæфтуантæ æнæ-, æм-, а-, ба-, ра-, æрба-, ны-, с-. Дзырдты растфыссынад.  | **Зонын:**раиртæст, фæсæфтуантææнæ-, æм-, а-, ба-, ра-, æрба-, ны-, с-.**Арæхсын:** дзырдты фæсæфтуантæ бæрæг кæнынмæ |  |
| 14 |  | Ныхасы рæзтыл куыст |  | Рефлекси. Контролон урок. |  | **Зонын:**диалог æмæ монолог иртасын**Арæхсын:** диалог аразынмæ, аив ныхас кæнынмæ |  |
|  **Адæмæн зæхх у сæ дарæг** |
| 15 |  | Уидаг. Фæсæфтуан. Кæрон. |  | Рацыд æрмæг сфæлхат кæнын |  | **Зонын:**рацыд æрмæгæй фæрстытæн раст дзуаппытæ дæттын **Арæхсын**: хибарæй хæслæвæрдтæ æххæст кæнынмæ |  |
| **Мадæлон æвзаг мады ад кæны** |
| 18 |  | Дзырды бындур |  | Ног æрмæг |  | **Зонын:**дзырдарæзт**Арæхсын:** дзырды бындур сбæлвырд кæнынмæ |  |
| 19 |  | Ныхасы рæзтыл куыст |  | Рефлекси. Контролон урок. |  | **Зонын:**фæрстытæн дзуаппытæ дæттын рацыд æрмæгæй**Арæхсын:**  |  |
| **Бинонтæ**  |
| 20 |  | Дзырды лексикон нысаниуæг. Бирæнысаниуæгон дзырдтæ. |  | Ног æрмæг | Дзырды лексикон нысаниуæг. (иумæйаг æмбарынад) | **Зонын:**раиртæст**Арæхсын:** дзырдуатимæ кусынмæ |  |
| 21 |  | Синонимтæ. Антонимтæ. |  | Ног æрмæг |  | **Зонын:**синонимтæ æмæ антонимты иумæйаг æмбарынад**Арæхсын:** антонимтæ æмæ синонимтæ дзырдуаты ссарынмæ |  |
| 22 |  | Ныхасы рæзтыл куыст |  | Рефлекси. Контролон урок. |  | **Зонын:**рацыд æрмæгæй практикон æгъдауæй пайда кæнын**Арæхсын:** текстимæ кусынмæ |  |
| **Зымæджы нывтæ**  |
| 23 |  | Ныхасы хæйттæ Номдар, йæ иумæйаг нысаниуæг. |  | Ног æрмæг | Æрдз зымæгон. Номдар, миногон, мивдисæг. (иумæйаг æмбарынад)Номдар куыд ныхасы хай) иумæйаг æмбарынад), йæ фæрстытæ, йæ ахадындзинад, | **Зонын:**ныхасы хæйтты иумæцаг æмбарынад**Арæхсын:**  номдар, миногон, мивдисæг тексты мидæг бацамонынмæ |  |
| **Хъахъхъæн де нæниздзинад**  |
| 24 |  | Номдары ивынад нымæцтæм гæсгæ |  | Ног æрмæг | Номдарты ивынад нымæцтæм гæсгæ: иууон æмæ бирæон нымæц.  | **Зонын:**номдартæ нымæцтæм гæсгæ ивын**Арæхсын:** текстимæ кусынмæ |  |
| **Уæларвон тыгъдад** |
| 25 |  | Сæрмагонд æмæ иумæйаг номдартæСтыр дамгъæ сæрмагонд номдарты |  | Ног æрмæг |  | **Зонын:**номдарты дих сæрмагонд æмæ иумæййаг нæмттыл**Арæхсын:** сæрмагонд номдартæ раст фыссынмæ |  |
| **Æрдзы фæзындтæ, æрдзы ивæнтæ** |
| 26 |  | Номдарты кæрæтты ивынад æндæр дзырдтимæ бастæй |  | Ног æрмæг |  | **Зонын:раиртæст****Арæхсын:** номдарты кæрæттæ раст ивын фæрстытæм гæсгæ |  |
| 27 |  | Ныхасы рæзтыл куыст Изложении |  | Рефлекси. Контролон урок. | Изложени фыссыныл куыст  | **Зонын:тексты арæзт****Арæхсын:** хи ныхæстæй текст ныффсынмæ |  |
| **Мæргъты цардæй** |
| 28 |  | Миногон, йæ иумæйаг нысаниуæг |  | Ног æрмæг | Миногон куыд ныхасы хай, йæ иумæйаг нысаниуæг, йæ фæрстытæ.  | **Зонын:**миногоны тыххæй иумæйаг æмбарынад**Арæхсын:** миногонтæ хицæн кæнынмæ æндæр ныхасы хæйттæй |  |
| **Цæрæгойты цардæй** |
| 29 |  | Миногонтæ сæ æууæлтæм гæсгæ иртасын |  | Ног æрмæг | Миногон йæ ууæлтæм гæсгæ къордтæ кæнын.  | **Зонын:**миногонты дих се ууæлтæм гæсгæ**Арæхсын:** миногонтæй сæ нысанмæ гæсгæ раст пайда кæнынмæ ныхасы |  |
| 30 |  | Сæ хъуыдымæ гæсгæ хæстæг æмæ ныхмæвæрд миногонтæ |  | Ног æрмæг | Сæ хъуыдымæ гæсгæ хæстæг æмæ ныхмæвæрд миногонтæ | **Зонын:**раиртæст**Арæхсын:** миногонтæй пайда кæнынмæ ныхасы |  |
| **Æрцыд, ныллæууыд уалдзæг** |
| 31 |  | Мивдисæг, йæ иумæйаг нысаниуæг |  | Ног æрмæг | Мивдисæг куыд ныхасы хай. Йæ иумæйаг нысаниуæг, йæ фæрстытæ, йæ ахадындзинад нæ ныхасы.  | **Зонын:**раиртæст**Арæхсын:** фæрстытæн раст дзуаппытæ дæттынмæ |  |
| 32 |  | Мивдисæджы ивынад нымæцтæм гæсгæ |  | Ног æрмæг | Мивдисæджы ивынад нымæцтæм гæсгæ. | **Зонын:**раиртæст**Арæхсын:** мивдисджытæ нымæцтæм гæсгæ ивынмæ, кæрæттæ раст дзурынмæ |  |
| 33 |  | Мивдисæджы ивынад афонтæм гæсгæ |  | Ног æрмæг | Мивдисæджы ивынад афонтæм гæсгæ | **Зонын:**мивдисæджы афонтæ**Арæхсын:** мивдисджытæ афонтæм гæсгæ ивынмæ |  |
| **Иры номдзыд лæгтæ**  |
| 34 |  | Мивдисæджы æбæлвырд формæ  |  | Ног æрмæг | Мивдисæджы æбæлвырд формæ фæсæфтуан -ын-имæ. Растфыссынад. | **Зонын:**раиртæст**Арæхсын:** мивдисджыты кæрæттæ æбæлвырд формæйы раст фысснымæ |  |
| **Адæмон сфæлдыстад**  |
| 35 |  | Сæ хъуыдымæ гæсгæ хæстæг æмæ ныхмæвæрд мивдисджытæ |  | Ног æрмæг |  | **Зонын:**раиртæст**Арæхсын:** сæ хъуыдымæ гæсгæ хæстæг æмæ ныхмæвæрд мивдисджытæй пайда кæнынмæ дзургæ æмæ фысгæ ныхасы |  |
| 36 |  | Ныхасы рæзт  |  | Рефлекси. Контролон урок. |  | **Зонын:**текстимæ кусын **Арæхсын:** фæрстытæм гæсгæ раст дзуаппытæ дæттынмæ текстæй пайда кæнгæйæ |  |
| **Нæ уарзон райгуырæн бæстæ** **Хъуыдыйад**  |
| 37 |  | Хъуыдыйады хуызтæ сæ загъды нысанмæ гæсгæ  | . | Ног æрмæг | Хъуыдыйады тыххæй æмбарынад. Таурæгъон, фарстон æмæ хъæрон хъуыдыйæдтæ. Æрхæцæн нысæнттæ хъуыдыйады кæрон.  | **Зонын:**раиртæст**Арæхсын:** хъуыдыйæдтæ хъæлæсы уагмæ гæсгæ иртасын |  |
| **Мæ райгуырæн бæстæ - Ирыстон Алани**  |
| 38 |  | Хъуыдыйады сæйраг уæнгтæ |  | Ног æрмæг | Хъуыдыйады сæйраг уæнгтæ. Сæйрат æмæ зæгъинаджы къордтæ. | **Зонын:** раиртæст**Арæхсын:** хъуыдыйады сæйраг уæнгтæ бæрæг кæнынмæ |  |
| 39 |  | Хъуыдыйады фæрссаг уæнгтæ фæрстытæм гæсгæ иртасын  |  | Ног æрмæг | Хъуыдыйады фæрссаг уæнгтæ сæ ахадындзинад.  | **Зонын:**раиртæст**Арæхсын:** хъуыдыйады фæрссаг уæнгтæ бæрæг кæнынмæ |  |
| **Хъæууон царды нывтæй** |  |
| 40 |  | Хуымæтæг цыбыр æмæ хуымæтæг даргъ хъуыдыйæдтæ  |  | Ног æрмæг | Хуымæтæг цыбыр æмæ хуымæтæг даргъ хъуыдыйæдтæ. Сæ растфыссынад, æрхæцæн нысæнттæ. | **Зонын:**раиртæст**Арæхсын:**  хуымæтæг цыбыр æмæ хуымæтæг даргъ хъуыдыйæдтæй пайда кæнынмæ. |  |
| **Уæлахизы бон**  |
| 41 |  | Хъуыдыйады мидæг дзырдты кæрæдзиуыл бастдзинад  | . | Ног æрмæг | Хъуыдыйады мидæг дзырдты кæрæдзиуыл бастдзинад. Хъуыдыйады дзырдты хсæн семантикон ахастытæ (синонимон, антонимон, тематикон). Тексты дзырдты кæрæдзиуыл бастдзинад. | **Зонын:**раиртæст**Арæхсын:** хъуыдыйæдты мидæг дзырдтæ кæрæдзиуыл бæттынмæ фæрстыты руаджы |  |
| 42 |  | Ныхасы рæзтыл куыст |  | Рацыд æрмæг сфæлхат кæнын  |  | **Зонын:**текстимæ кусын**Арæхсын:** практикон æгъдауæйрацыд æрмæгæй пайда кæнынмæ  |  |
| 43 |  | Рацыд æрмæгыл афæлгæст |  | Рефлекси. Контролон урок. |  | Рацыд æрмæг фæлхат кæнын; фæрстытæн дзуаппытæ дæттынмæ; контролон куыстытæ æххæст кæнынмæ  |  |

 **Азы кæронмæ скъоладзаутæ хъуамæ базоной:**

* æмкъай зылангон æмæ æзылангон æмхъæлæсонтæ;
* æмхъæлæсонты кæрæдзийы ивынад;
* дзырды хæйттæ;
* дзырдты растфыссынад разæфтуантæ æмæ фæсæфтуантимæ;
* дзырды ахæсгæ нысаниуæг;
* синонимтæ æмæ антонимтæ;
* номдар, миногон, мивдисæг;
* хъуыдыйады сæйраг æмæ фæрссаг уæнгтæ;
* хуымæтæг цыбыр æмæ хуымæтæг даргъ хъуыдыйæдтæ, сæ интонацион арæзт;
* æрхæцæн нысæнтты хуызтæ хъуыдыйады кæрон;
* текст аразын;
* раст æмæ сыгъдæг фыссынады æгъдæуттæ.

**Ахуырдзаутæ хъуамæ арæхсой:**

* дзырдтæ мырон-дамгъон æвзæрст кæнынмæ;
* зылангон æмæ æзылангон æмхъæлæсонтæ раст фыссын æмæ дзурын;
* дзырдтæ сæ арæзтмæ гæсгæ æвзарынмæ;
* разæфтуантæ æмæ фæсæфтуантæй дзырдтæ аразынмæ;
* дæргъвæтин æмхъæлæсонтæ раст дзурын æмæ фыссынмæ;
* æмуидагон дзырдтæ агурынмæ;
* ныхасы хæйттæ кæрæдзийæ иртасынмæ;
* хъуыдыйæдтæ загъды нысанмæ гæсгæ иртасынмæ æмæ сæ раст хъæлæсы уагæй агурынмæ;
* предметты нæмттæ æмæ æууæлæвдисæг дзырдтæй дзырдбæстытæ аразынмæ;
* хъуыдыйæдты мидæг дзырдты бастдзинæдтæ бæрæг кæнынмæ;
* иумæйаг пъланмæ гæсгæ сочиненитæ æмæ изложенитæ фыссынмæ (60-70 дзырды онг);
* текст фысснымæ, хæйттыл æй дих кæнынмæ.

**Литературæ:**

1. Дзампаты Л. Ирон æвзаг 3 кълас, Дзæуджыхъæу, 2015

 2. Ирон æвзаджы программæ 1-11-æм кълæстæн, Дзæуджыхъæй, 2014

3. Пагæты З. 1-4 къл. Ахуыргæнинæгтæ кæсын- фыссын куыд зонынц, уымæн бæрæггæнæнтæ æвæрыны бæрцбарæнтæ. Дзæудж. 2003

4. Майрæмыхъуаты Ф. Дидактикон æрмæг ныхасы рæзтыл кусынæн 1-4-æм кълæсты. Дзæуджыхъæу, 1999

5. Майрæмыхъуаты Ф. Дидактикон æрмæг текст æмæ хъуыдыйадыл кусынæн -4-æм кълæсты. Дзæуджыхъæу,1997.